CELEX: E2004P0004
Language: et
Date: 2005-04-28 00:00:00
Title: Markedsrådeti 7. juuli 2004. aasta otsusel põhinev taotlus saada EFTA kohtult nõuandev arvamus kohtuasjas Pedicel AS v Sosial- og helsedirektoratet (Kohtuasi E-4/04)

28.4.2005   
            
            
               ET
            
            
               Euroopa Liidu Teataja
            
            
               C 103/27
            
         Markedsrådeti 7. juuli 2004. aasta otsusel põhinev taotlus saada EFTA kohtult nõuandev arvamus kohtuasjas Pedicel AS v Sosial- og helsedirektoratet
   
   (Kohtuasi E-4/04)
   (2005/C 103/13)
   EFTA kohtule on esitatud Oslos, Norras asuva Marketsrådeti 7. juuli 2004. aasta otsuse alusel nõuandva arvamuse taotlus kohtuasjas Pedicel AS v Sosial- og helsedirektoratet, mis saabus kohturegistrisse 9. juulil 2004 ja käsitles järgnevaid küsimusi:
   
               1.
            
            
               Kuna vein ei kuulu Euroopa Majanduspiirkonna lepingu artikli 8 lõikega 3 hõlmatud toodete hulka:
               kas lepingut, kaasa arvatud artikleid 18 ja 23 (vt protokoll nr 47), tuleks mõista nii, et artiklit 11 ja/või artiklit 36 võidakse kohaldada veini suhtes?
            
         
               2.
            
            
               Kas Euroopa Majanduspiirkonna lepingu artiklit 11 ja/või artiklit 36 tuleks mõista nii, et neid saab kohaldada selliste siseriiklike õigusaktide suhtes, mis sisaldavad üldist alkohoolsete jookide reklaamikeeldu, nagu alkohoolsete jookide müüki käsitleva seaduse 9. jao 2. alajagu ja järgnevad alajaod?
            
         
               3.
            
            
               Kui küsimusele 2 vastatakse jaatavalt: kas selline keeld võib jõusse jääda toetudes rahvatervisehoiule, ja kui võib, siis kas see on vastavuses EMPi õiguse proportsionaalsuse põhimõttega?
               Kõnealusele küsimusele vastates tuleks teatada millisel määral on üldise ettevaatuspõhimõtte kohaldamine kõnealuses valdkonnas EFTA kohtu/Euroopa Kohtu pretsedendiõigusega vastavuses.